**Pravidlá a súťažný poriadok**

**Bratislavskej kolkárskej súťaže, ročník 2023/2024**

**Všeobecné ustanovenia**:

Riadenie: Súťaž riadi ŠTK BKKoZ. Začiatok súťaže je 18.09.2023

Usporiadateľ: Usporiadateľom každého stretnutia je vždy kolkársky oddiel uvedený v rozlosovaní na prvom mieste ( domáci ).

Termíny: Hracími dňami sú dni v týždni a časy, ktoré si jednotlivé oddiely nahlásili, alebo po dohode odsúhlasili s prenajímateľom. ( rozvrh hodín ).

Ak by niektoré družstvo v priebehu súťaže potrebovalo termín preložiť, je to možné po dohode vedúcich družstiev ale iba na termín pred termínom v rozlosovaní. Preloženie termínu za termín v rozlosovaní musí byť riešený s ŠTK. Dohodu družstiev nahlási vedúci družstva, ktoré presun navrhlo priamo na ŠTK BKKoZ (**Ján Kaušitz – 0903 194 930 alebo jan.kausitz@gmail.com**). Preložené zápasy za termín musia byť odohrané do konca jesennej resp. jarnej časti.

Úhrada: Usporiadajúci oddiel hradí technické aj organizačné zabezpečenie zápasov.

**Technické ustanovenia**:

Predpis: Súťaž sa hrá podľa tohoto rozpisu a problematika v tomto rozpise neobsiahnutá sa rieši podľa Pravidiel a súťažného poriadku kolkárskeho športu SKOZ.

Štartujú: Muži a ženy, ktorí v roku 2023 dosiahli vek 18 rokov. Dorastenci a dorastenky, keď v roku 2023 dosiahli vek 15 rokov. Fyzicky vyspelí jednotlivci aj 10 roční.

V súťaži môžu hrať družstvá: mužov, žien a zmiešané družstvá z mužov a žien, dorast spôsobom striedavého štartu.

Postúpiť môže družstvo zložené z mužov alebo žien ale aj zmiešané družstvo.

Povinnosť: Každé družstvo doručí do **14.08.2023** prihlášku aj súpisku na e-mail predsedu ŠTK BKKoZ pána Jána Kaušitza – **jan.kausitz@gmail.com**. Všetky družstvá uvedú pevnú súpisku, na ktorej bude mať minimálne 4 hráčov a súpisku voľnú, z ktorej budú hráčov v prípade potreby dopĺňať.

Keď má klub v súťaži viac družstiev, stačí uviesť jednotnú voľnú súpisku pre všetky jeho družstvá.

Ak má klub v súťaži viac družstiev, tak hráči z pevných súpisiek týchto družstiev nesmú nastúpiť za iné družstvo toho istého klubu.

Na tlačive budú uvedené tieto údaje:

priezvisko a meno

dátum narodenia ( nie rodné číslo )

**meno vedúceho družstva, jeho adresa, telefón a e-mail.**

Poplatok: Do konca septembra je nutné zaplatiť štartovné za každé družstvo **50,-Euro.**

Okrem toho zaplatia všetci členovia BKKoZ **ročný členský poplatok 2.-€** za každého člena svojho klubu a tiež aj za nového člena počas súťažného roku. Za zápasy a tréningy na 4-dráhe Apollo sa bude platiť na základe vyhotovenia faktúry raz za uplynulý mesiac.

Lekárska prehliadka: Za zdravotný stav je zodpovedný každý člen družstva sám za seba,

prípadne lekársku prehliadku organizuje vedúci družstva.

Povinnosti vedúcich družstiev:

1. Zápas je riadený oboma vedúcimi nastupujúcich družstiev, nakoľko pre našu súťaž sa rozhodcovia nedelegujú. Z toho dôvodu riadia zápas s rovnakými právami a povinnosťami ako rozhodcovia ( bez nároku na ošatné )
2. Predložiť platnú pevnú súpisku potvrdenú ŠTK BKKoZ, prípadne aj voľnú súpisku, ak z nej bude nastupovať hráč na daný zápas
3. Vedúci domáceho družstva 15 minút pred začiatkom zápasu napíše prvých troch hráčov, vedúci hostí si potom dopíše svojich hráčov. 15 minút pred ukončením hry prvých hráčov sa obdobným spôsobom dopíšu aj ostatný hráči
4. V prípade, že niektoré družstvo odmietne nastúpiť na zápas, alebo nesplní niektoré požiadavky tohto Rozpisu, bude mať za následok nepripustenie k hre jednotlivca alebo družstva a následne kontumáciu a penalizáciu ( rozhodne ŠTK BKKoZ )

Systém hry:

BKKoZ riadi súťaž Bratislavskej ligy (BL). Počet družstiev v BL bude 10 a hrá sa na 100 hz.

1. Družstvá BL súťažia každý s každým systémom jeseň – jar ( spolu 2 zápasy ). Pri rovnosti bodov dvoch alebo viacerých družstiev rozhodujú v prvom rade vzájomné zápasy a potom pomocné body.
2. Víťazom ligy sa stáva družstvo, ktoré získa na konci súťaže najviac bodov.
3. Ak bude družstvo zo súťaže vylúčené alebo z nej odstúpi, anulujú sa mu všetky výsledky jeho odohraných stretnutí.
4. Družstvo, ktoré v priebehu súťaže odstúpi, nemá nárok na účasť v budúcom súťažnom ročníku. Všetci členovia takého družstva, ktorí sú na pôvodnej súpiske ale aj hráči-ky riadne dopísaní na súpisku dodatočne môžu hrať v nasledujúcom ročníku 2024/2025 za iné družstvo svojho oddielu ( klubu ) alebo za iný oddiel avšak až po prestupovom termíne!!!

Bodovanie:

1. Zápis o stretnutí vyhotoví domáce družstvo na príslušnom PC na svoj kľúč tak, že z tabule prečíta a napíše príslušné mená hráčov a tiež z registračných preukazov potrebné údaje do danej tabuľky v PC
2. Po prvej odohranej 50-ke sa výsledky zapíšu do pripravenej tabuľky v PC kde je programom udelený pomocný bod hráčovi, ktorí zvalí väčší počet kolov. Tiež aj po druhej 50-ke sa obdobne zapíšu výsledky do tabuľky. Tretí pomocný bod pripíše program hráčovi, ktorý zvalí väčší počet kolov. To znamená, že v stretnutí je hráčom rozdelených 18 pomocných bodov
3. K týmto bodom sa udeľujú 4 pomocné body družstvu, ktoré zvalí spolu vyšší počet kolov v zápase. Keď v celkovom výsledku dôjde k remíze ( rovnaký počet zvalených kolov ) rozdelia si družstvá po 2 pomocných bodov
4. V prípade, že dôjde medzi súpermi k rovnakému počtu zvalených kolov v disciplíne 50 hodov pomocné body udelí program hosťujúcemu hráčovi a to isté platí aj pri zhode zvalených kolov po celej disciplíne 100 hz

Výsledok:

1. Víťazom stretnutia sa stáva družstvo, ktoré v zápase získalo väčší počet pomocných bodov a sú mu udelené dva body do tabuľky
2. V prípade nerozhodného výsledku a skóre 11:11 v pomocných bodoch sa udeľuje po jednom bode do tabuľky obom družstvám
3. Pri kontumačnom výsledku družstvo, ktoré kontumáciu zavinilo nezískava žiadny bod a má skóre 0:22. Druhé družstvo získava do tabuľky 2 body a skóre 22:0

Postup: Víťaz BL v ročníku 2023/2024 postupuje automaticky do 2.ligy SR skupina – západ v nasledujúcom ročníku. Ak víťaz z určitých dôvodov nemôže postúpiť, jeho miesto môže obsadiť družstvo, ktoré skončilo na ďalšom mieste.

Hlásenie: Po ukončení stretnutia je domáci oddiel **povinný do 24 hodín poslať Zápis o stretnutí** **( elektronickou formou ) na e-mail adresu predsedu ŠTK** [jan.kausitz@gmail.com](mailto:jan.kausitz@gmail.com). Zápis o stretnutí domáci oddiel po zápase vytlačí dvojmo a dá ho podpísať vedúcim družstiev. Jeden výtlačok odovzdá hosťujúcemu družstvu.

Námietky: Pri podávaní námietok je potrebné riadiť sa týmto rozpisom a Pravidlami a súťažným poriadkom kolkárskeho športu.

Teplota: Teplota na dráhach nesmie byť nižšia ako 15 stupňov Celzia.

Hodnotenie: Jednotlivci v priebehu súťaže budú hodnotení podľa priemeru z priemeru dráh a v prípade rovnosti priemerov podľa počtu získaných bodov. To znamená priemer z Apolla a priemer z Interu, nie doma a vonku. Aby hráč mohol mať po sezóne uvedený svoj celkový priemer v tabuľke hráčov musí mať odohranú minimálne 1/3 zo všetkých zápasov.

Kolaudácia: Obe dráhy, na ktorých sa hrá Bratislavská liga musia mať platný kolaudačný protokol k nahliadnutiu.

Striedanie: Striedať je povolené dvoch hráčov počas zápasu. V prípade zranenia má pretekár 10 minút na ošetrenie a pokračovanie, alebo ho vystrieda náhradník čo sa nepovažuje za striedanie. Hráča zraneného pri cvičných hodoch možno nahradiť iným hráčom čo sa tiež nepovažuje za striedanie.

Štart hráčov:

1. Hráč-ka môže v jednom týždni/kole nastúpiť iba na jeden majstrovský zápas v súťaži riadenej BKKoZ ( týždeň sa počíta od pondelka do soboty )
2. Povolený striedavý štart majú hráčky družstiev zo súťaží riadených SKoZ, ktoré budú hrať ženskú Extraligu a v krajskej súťaži za svoje domovské družstvá, alebo ženy hrajúce v inej vyššej súťaži a taktiež hrajúce v krajskej súťaži
3. Hráči-ky, ktorí sú registrovaní v zahraničí nesmú hrať v súťažiach riadených BKKoZ
4. Povolený štart dorastencov/dorasteniek maximálne 2 zápasy v týždni
5. Hráči, ktorí sú nováčikovia, môžu nastúpiť v zápasoch počas celej sezóny na občiansky preukaz ( OP ). Noví hráči, ktorí budú hrať na OP musia byť dopísaní na voľnú súpisku družstva/klubu za ktorý budú hrať a ŠTK BKKoZ ich musí schváliť

Zmena súpisky: O zmenu súpisky môže družstvo požiadať v zmysle tohoto Rozpisu ( viď bod 7 ) a Pravidiel a Súťažného poriadku kolkárskeho športu na ŠTK do 15.01.2024.

Zmena členstva: Hráč môže žiadať o zmenu členstva alebo oddielu v prestupových termínoch a to 1.-15. januára po jesennej časti a 15. júna až 15. augusta po jarnej časti pre súťaž riadenú BKKoZ.

Hosťovanie:

1. Hosťovanie žiada oddiel pre hráča-ku, ktorý sa nenachádza na žiadnej súpiske oddielu. Ďalšie informácie o možnostiach hosťovania sú uvedené v článku 9. Registračného a prestupového poriadku SKoZ
2. Hosťovania vydané pred augustom 2023 strácajú platnosť. Hráča-ku na hosťovaní je potrebné dopísať na súpisku niektorého družstva oddielu alebo na voľnú súpisku oddielu s poznámkou „Hosťovanie“
3. Povolenie hosťovania od ŠTÚ SKoZ umožňuje hráčovi-ke štart za nový oddiel, ale už stráca nárok na opätovné zaradenie do družstva materského oddielu v prebiehajúcej súťaži (celý súťažný rok alebo jesenná resp. jarná časť ročníka)

Začiatky: Začiatky zápasov sú uvedené v časovom rozpise zápasov. Čakacia doba je 20 minút po určenom začiatku stretnutia. Keď sa hráč-ka dostaví až po uplynutí čakacej doby, môže nastúpiť hrať, musí však dodržať časomieru ASK na dráhach kde sa už hrá a po dokončení 50-ky posledným hráčom končí aj jeho hra

Druhý štart hráča, ktorý už svoje stretnutie v danom kole odohral nie je prípustný aj keď družstvo nemá 6 hráčov k dispozícii.

Chyby: Opakovať chybný hod možno iba vtedy, ak túto chybu zapríčinil ASK a nie hráč. Inak podľa Pravidiel a Súťažného poriadku kolkárskeho športu.

Pokuty:

1. Od ročníku 2015/2016 sa v Bratislavskej lige schválil systém pokút za porušenie pravidiel
2. Výška pokút je rozdelená do 3 kategórií podľa závažnosti priestupku a podľa toho, či už boli hráči/družstvo pokutovaní po predchádzajúcom upozornení na porušovanie pravidiel
3. Kategórie pokút sú: ľahké porušenie pravidiel – 3€

Neodoslanie zápisu do 24 hodín po zápase

Stredné porušenie pravidiel – 5€

Nastúpenie na zápas bez platnej registrácie SKoZ

Ťažké porušenie pravidiel – 10€

Opakované porušenie pravidiel, nedostavenie sa na zápas bez predošlej komunikácie so súperom a ŠTK BKKoZ

1. Pokuty je možné zozbierať celkovú výšku za družstvo v určitom časovom horizonte, napr. 1 mesiac a až potom túto sumu na základe faktúry z BKKoZ zaplatiť na účet BKKoZ

**Rôzne:**

1. **Pri nástupe na 6-dráhu začínajú domáci na dráhach 1. – 3. – 5. a ďalší pokračujú tam, kde skončili ich spoluhráči. V prípade 4-dráhy je to 1. – 3. a to isté platí pre spoluhráčov.**
2. Každý hráč má pred štartom možnosť hodiť minimálne 5-10 cvičných hodov
3. Zmeny na súpiskách môže vykonávať len ŠTK BKKoZ
4. Na každej kolkárni musí byť lekárnička s najnutnejšími liekmi ako aj teplomer
5. Oddiely sú povinné vyvesovať na príslušnom mieste kolkárne informácie z SKoZ, BKKoZ ako aj vlastné oznamy
6. V prípade zamotania kolov alebo inej činnosti pri ktorej sa vyžaduje činnosť pri ASK zastavuje sa čas aj súperovi daného hráča. Dotyčný, ktorý ide rozmotať koly alebo opraviť ASK musí dávať pozor na ostatných hráčov, aby ich nevyrušil pri rozbehu, tí môžu pokračovať ďalej

**Vekové kategórie pre športový rok 2023/2024 podľa NBC:**

U 12 žiačka a žiak od 01.07.2011 do 30.06.2016

U 14 žiačka a žiaci od 01.07.2009 do 30.06.2011

U 18 dorastenky a dorastenci od 01.07.2005 do 30.06.2009

U 23 juniorky a juniori od 01.07.2000 do 30.06.2005

Muži a ženy od 01.07.1974 do 30.06.2000

Seniorky a seniori U-50 od 01.07.1964 do 30.06.1974

Seniorky a seniori U-60 do 30.06.1964 a starší

**Výkonný výbor BKKoZ**:

Marcel Lofaj - predseda BKKoZ M: 0944 989 191

Gabriel Listofer - podpredseda M: 0907 850 058

Ján Kaušitz - predseda ŠTK M: 0903 194 930

Pavel Kiss - hospodár M: 0904 048 337

Martina Ozábalová - člen BKKoZ M: 0903 123 157

**Marcel Lofaj Ján Kaušitz**

**Predseda BKKoZ Predseda ŠTK**